Αγαπητοί γονείς,

Ως σύνδεσμος γονέων και κηδεμόνων της ΤΕΣΕΚ Λάρνακας, χαιρετίζουμε την έναρξη της σχολικής χρονιάς. Μιας χρονιάς, η οποία ακολουθείται ακόμα από τις συνέπειες και τα προβλήματα της πανδημίας. Εντούτοις, με το μήνυμα μας αυτό, επιθυμούμε να διαβεβαιώσουμε πως θα κάνουμε ότι μπορούμε ως οργανωμένοι γονείς, για να βοηθήσουμε τόσο το έργο των καθηγητών αλλά κυρίως να συνδράμουμε θετικά στο παρόν και στο μέλλον των παιδιών μας.

Ως εκ τούτου, δεν ξεχνάμε πως η Τεχνική Εκπαίδευση έχει να διαδραματίσει σημαντικό ρόλο και η ύπαρξη της αποτελεί κοινωνική αναγκαιότητα. Η στήριξη και η αναβάθμιση των Τεχνικών Σχολών πρέπει να είναι μια συνεχείς προσπάθεια όλων των εμπλεκόμενων φορέων, αφού οι σημερινές προκλήσεις που έχει να αντιμετωπίσει η εκπαίδευση στην Κύπρο, είναι αλληλένδετες με τις δεξιότητες, τις ικανότητες και τις γνώσεις οι οποίες πρέπει να δίνουν όλα τα απαραίτητα εργαλεία στα παιδιά μας, ώστε να μπουν στον ανταγωνισμό της εγχώριας και διεθνούς αγοράς εργασίας.

Ευχόμαστε σε όλους μια δημιουργική χρονιά.

Με εκτίμηση,

Παναγιώτα Αλεξάνδρου

Προέδρος Συνδέσμου Γονέων